راسملج , جنت , مستقبل , اطفالي, , شعر , عراقي
راسملج جنت مستقبل اطفالي
حرامات وغفيت بحضن مومالي!
حرامات وتغطه بشعرج وماشاف
عله كل شعره كاتب وقف للغالي!!
عطرج ترس ريته وصدري ظل مخنوك
وراج وكمت احس الهوى جتالي
وراج العافيه تبدت يبنت الناس
منهد ماطش خبرنه بحلك عذالي
مو مافاهمج سولف عيونج ليش ؟؟
ريح باله بيهن وانه ظل بالي
ينورس روحي واكلفلج بواهس طين
وراج مجلبه الغربان بذيالي
المايسوون عكبج كامو يظحكون
منفوت كبالهم واوكع اشتسوالي
ومشيت وياه لكن كبل ماتمشين
لعب كلبي وبده الشيطان يقرالي
مشيت البيتكم دمعه ومشت للبيت
يمالت روحي تدرين شوكت حسيت
من رجليه كامت تعثر بچكليت
كلت اخذوها مني وخابت امالي
مدنك بالدرب راسي وظهر رديت
واول مره احس بهذا مو حالي
فارغ بس مكانج بيه ظل متروس
ومكاني اكبالج اعله الفرشه ظل خالي
گظتها امي وراج اسم الله يبني شبيك
نصي جروح كلبك صوتهن عالي
افز من نومتي وادافع ويالليل
من اذكر بصبعج محبس يلالي
الاكيج واسولف صوره صوره وياج
وكلج هذا انه الصرت بالتالي
يبنيت كليبي الماخذج يزگيج؟؟
يقرالج شعر؟؟ يوكف يسولف بيج؟؟
منتبردين يسهر؟؟يكعد يغطيج؟؟
كلشي يسوي بس ليسوي البالي